|  |  |
| --- | --- |
|  **ΠΡΟΣ: ΜΜΕ** |  ΔΗΜΟΣ ΛΑΜΙΕΩΝ Γραφείου Τύπου & Επικοινωνίας **Λαμία, 28/9/2015** |

**Ο Δήμαρχος Λαμιέων Νίκος Σταυρογιάννης συναντήθηκε με τον πρόεδρο της Κίνησης Πολιτών «Διάζωμα» Σταύρο Μπένο**

Με τον πρόεδρο της Κίνησης Πολιτών «Διάζωμα» Σταύρο Μπένο και τα μέλη του σωματείου που βρέθηκαν χθες στο Κάστρο της Λαμίας, συναντήθηκε χθες Κυριακή 27 Σεπτεμβρίου 2015 ο Δήμαρχος Λαμιέων Νίκος Σταυρογιάννης.

Ο κ. Σταυρογιάννης υποδέχθηκε τα εκατοντάδες μέλη του Διαζώματος, μεταξύ αυτών και το Δήμαρχο Ήλιδας Χρήστο Χριστοδουλόπουλο, που βρέθηκαν στην πόλη μας στα πλαίσια της Γενικής τους Συνέλευσης, η οποία πραγματοποιείται επί τετραήμερο στη Στερεά Ελλάδα, και είχε την ευκαιρία να ανταλλάξει απόψεις μαζί τους. Ακολούθησε ξενάγηση των επισκεπτών στο Αρχαιολογικό Μουσείο όπου φιλοξενείται η περιοδική Έκθεση: «Καθ’ οδόν… Αρχαιότητες και Δημόσια Έργα στη Φθιώτιδα, 2004- 2014».

 **Από το Γραφείο Τύπου**